Bagnowe wjelkowe mloko

Bagnowe wjelkowe mloko (Euphorbia palustris) jo rostlina ze swójźby wjelkomlokowych rostlinow (Euphorbiaceae). 

 Wopis 
Bagnowe wjelkowe mloko jo trajne zele, kótarež dośěgnjo wusokosć wót 50 až do 150 cm. Rostlina wopśimjejo běłu mězgu a jo zymje pśetrajuca.

 Łopjena 
Srjejźnozelene łopjena su lancetojte, cełokšomne abo śańko rězane a dośěgnu dłujkosć wót 3 až do 8 cm.

 Kwiśonki 
Kwiśo wót maja až do junija. Śamnožołte kwiśonki stoje w płonych pózdatnych wokołkach. Žołte załzy su owalne. Wusoke łopjeńka su njezrosćone a na zachopjeńku nazeleń žołte. Pó kwiśenju wusoke łopjeńka cesto su cerwjenojte.

 Płody 
Płody su kapsle z gustymi brodajcami.

 Stojnišćo 
Rosćo na bagnowych łukach, we wjerbowych krickach, w groblach a na rěcnych brjogach. Ma lubjej pśez gaśenju mokše, kalkate bagnowe zemje.

 Rozšyrjenje 
Rostlina jo w Europje a Prědnej Aziji rozšyrjona. W Nimskej jo šćitana, dokulaž jo wjele spócetnych stojnišćow  wusuchotnjone.

 Wužywanje 

 Nožki 

 Žrědła 

 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, bok 262 

 Eksterne wótkaze 

Kategorija:Wjelkomlokowe rostliny
Kategorija:Šćitane rostliny